PROTOKOL POSTUPANJA USLIJED UTVRĐIVANJA KRITERIJA

ZA PRIJELAZ STUDENATA S DRUGIH VISOKIH UČILIŠTA

1. Student upućuje zamolbu za prijelaz s drugog visokog učilišta Uredu za studente u odgovarajućem vremenskom roku, propisanom Pravilnikom o studijima i studiranju.
2. Ured za studente provjerava dostavljenu dokumentaciju (studentske isprave, prijepis ocjena, studijske programe i sl.). U slučaju nepotpune dokumentacije, Ured za studente traži nadopune. Potom urudžbira zamolbu i prosljeđuje je Predsjedniku Povjerenstva za nastavu i studente.
3. Predsjednik Povjerenstva za nastavu i studente, nakon što je utvrdio da zamolba ima osnove traži mišljenje voditelja i/ili članova Odsjeka na kojem se izvodi studijski program na koji student želi prijeći i na kojem želi nastaviti studirati.
4. Voditelj Odsjeka u dogovoru s članovima Odsjeka razmatra zamolbu, provjerava nastavne i druge kapacitete kod prijelaza, utvrđuje eventualne razlike predmeta. U slučaju prijelaza na umjetničke studije, na temelju Odluke Vijeća Akademije, Voditelj Odsjeka organizira provjeru znanja, sposobnosti i vještina kandidata. Voditelj Odsjeka u ime Odsjeka prosljeđuje stručno mišljenje o mogućnosti prijelaza Povjerenstvu za nastavu i studente.
5. Povjerenstvo za nastavu i studente razmatra mišljenje Odsjeka, provjerava usklađenost prijedloga s Pravilnikom o studijima i studiranju i donosi završno mišljenje
6. Ured za studente dostavlja studentu Odluku Povjerenstva za nastavu i studente.